

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Materiál na rokovanie Mestského zastupiteľstva v Starej Ľubovni**

**Číslo: XI/2015**

**Dňa: 10.12.2015**

**K bodu programu: č. 10**

**Názov materiálu: Návrh zmeny VZN č. 41 o miestnych daniach a miestnom poplatku za komunálne odpady a drobné stavebné odpady na území mesta**

**Materiál obsahuje: Uznesenie MsR**

**Návrh uznesenia**

**Dôvodová správa**

**Návrh zmeny VZN č. 41**

**Analýza vývoja nákladov na likvidáciu KOaDSO a výberu poplatkov za obdobie od r. 2006**

**Materiál vypracoval a predkladá: Ing. Alena Arendáčová vedúca ref. daní a poplatkov MsÚ**

**Podpis: \_\_\_\_\_\_\_\_\_\_\_\_\_\_\_\_\_\_\_**

**Materiál p r e r o k o v a n ý**

* Na zasadnutí MsR dňa 30.11.2015

Prijaté uznesenie :

Mestská rada v Starej Ľubovni po prerokovaní predloženého materiálu

1. **o d p o r ú č a  MsZ**

prerokovať a schváliť zmenu VZN č. 41 o miestnych daniach a miestnom poplatku za komunálne odpady a drobné stavebné odpady na území mesta v zmysle predloženého návrhu a s nasledovným návrhom predloženým na rokovaní MsR:

Miestny poplatok za komunálne odpady a drobné stavebné odpady

* tretia časť, čl. 35, ods. 1, písm. a) a b) z m e n i ť výšku sadzby z 0,041 € na 0,045 €

1. **o d p o r ú č a  prednostovi MsÚ**

na najbližšie rokovanie MsZ predložiť analýzu vývoja nákladov na likvidáciu KOaDSO a výberu poplatkov na ich likvidáciu za obdobie od r. 2006.

**Návrh u z n e s e n i a**

**Berie na vedomie:**

návrh zmeny VZN č. 41 o miestnych daniach a miestnom poplatku za komunálne odpady a drobné stavebné odpady na území mesta v zmysle predloženého návrhu.

**D ô v o d o v á s p r á v a**

Návrh zmeny VZN č. 41 o miestnych daniach a miestnom poplatku za komunálne odpady a drobné stavebné odpady na území mesta sa predkladá na základe novely Zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a prehodnotenia výšky úľav pri poplatku za komunálne odpady.

**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mesto Stará Ľubovňa na základe samostatnej pôsobnosti podľa článku 68 Ústavy Slovenskej republiky, a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a podľa zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov v y d á v a

**Návrh zmeny**

**Všeobecne záväzného**

**nariadenia č. 41**

**O MIESTNYCH DANIACH A MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY**

**NA ÚZEMÍ MESTA STARÁ ĽUBOVŇA**

**na rok 2016**

**schválené uznesením MsZ č. XXIII/2004 zo dňa 15.12.2004,**

**úpravy a doplnky: uznesenie MsZ č. XIX/2005 zo dňa 16.12.2005,**

**uznesenie MsZ č. XXIV/2006 bod B/504 zo dňa 16.11.2006,**

**uznesenie MsZ č. VIII/2007 bod B/112 zo dňa 13.12.2007,**

**uznesenie MsZ č. XIII/2008 bod B/242 zo dňa 13.11.2008,**

**uznesenie MsZ č. XX/2009 bod B/415 zo dňa 10.12.2009,**

**uznesenie MsZ č. VIII/2011 bod B/232 zo dňa 13.12.2011,**

**uznesenie MsZ č. XVIII bod B/459 zo dňa 06.12.2012,**

**uznesenie MsZ č. I/2014 bod č.16 zo dňa 15.12.2014,**

**uznesenie MsZ č. XI/2015 bod č. 10 zo dňa 10.12.2015 .**

**Navrhované zmeny a doplnky:**

Zosúladenie VZN č. 41 na rok 2015 s novelou zákona o miestnych daniach a miestnom poplatku za komunálne odpady a drobné stavebné odpady novelou č. 79/2015 Z.z. s účinnosťou od 1.1.2016:

1. V **čl. 35 Sadzba poplatku** sa dopĺňa nové písmeno e), ktoré znie:

Sadzba poplatku sa stanovuje:

„e) pri množstvovom zbere **na 0,02 € za kilogram** drobného stavebného odpadu bez obsahu škodlivín“

1. V **čl. 36 Určenie poplatku** sa dopĺňa nové písmeno e), ktoré znie:

Poplatok sa určuje:

„e) pri množstvovom zbere drobného stavebného odpadu bez obsahu škodlivín, ako súčin sadzby poplatku a celkovej hmotnosti drobného stavebného odpadu. Poplatok sa uhrádza v hotovosti na základe vydaného vážneho lístka zo zberného miesta, v pokladni MsÚ“.

**Ďalšie navrhované zmeny:**

1. V **čl. 40 Vrátenie, zníženie a odpustenie poplatku,** v bode **2** sa nahrádza pôvodný text:

„Mesto môže znížiť poplatok za zdaňovacie obdobie o **50 %** fyzickým osobám prihláseným k trvalému alebo prechodnému pobytu v meste Stará Ľubovňa v  prípade :

* 1. držiteľovi preukazu fyzickej osoby s ťažkým zdravotným postihnutím alebo držiteľovi preukazu fyzickej osoby s ťažkým zdravotným postihnutím so sprievodcom,

Mesto môže znížiť poplatok za zdaňovacie obdobie o **40 %** v prípade:

* 1. fyzickej osobe staršej ako 62 rokov od nasledujúceho roku po dovŕšení tohto veku, bez podania žiadosti.

Mesto môže znížiť poplatok za zdaňovacie obdobie o **50 %** v týchto prípadoch:

* 1. osobe, ktorá sa z pracovných dôvodov zdržiava mimo okresu Stará Ľubovňa v rámci SR alebo v zahraničí a v meste Stará Ľubovňa sa nezdržiava po dobu viac ako 90 dní v zdaňovacom období,
  2. osobe, ktorá sa zo študijných dôvodov zdržiava mimo okresu Stará Ľubovňa v rámci SR alebo v zahraničí a v meste Stará Ľubovňa sa nezdržiava po dobu viac ako 90 dní v zdaňovacom období.“

**novým textom:**

**„Mesto môže znížiť poplatok za zdaňovacie obdobie o 40 % fyzickým osobám prihláseným k trvalému alebo prechodnému pobytu v meste Stará Ľubovňa v prípade :**

1. **držiteľovi preukazu fyzickej osoby s ťažkým zdravotným postihnutím alebo držiteľovi preukazu fyzickej osoby s ťažkým zdravotným postihnutím so sprievodcom,**
2. **fyzickej osobe staršej ako 62 rokov od nasledujúceho roku po dovŕšení tohto veku, bez podania žiadosti.**
3. **osobe, ktorá sa z pracovných dôvodov zdržiava mimo okresu Stará Ľubovňa v rámci SR alebo v zahraničí a v meste Stará Ľubovňa sa nezdržiava po dobu viac ako 90 dní v zdaňovacom období,**
4. **osobe, ktorá sa zo študijných dôvodov zdržiava mimo okresu Stará Ľubovňa v rámci SR alebo v zahraničí a v meste Stará Ľubovňa sa nezdržiava po dobu viac ako 90 dní v zdaňovacom období.“**

**PhDr. Ľuboš Tomko, v.r.**

**primátor mesta**