

**MESTSKÝ ÚRAD STARÁ ĽUBOVŇA**

**Obchodná ul. č. 1, 064 01 Stará Ľubovňa**

**VEC:**

**Vyhodnotenie pripomienok\_k VZN č. 60 o zákaze prevádzkovania niektorých hazardných hier na území mesta Stará Ľubovňa**

V zmysle § 6 ods. 4 zákona č. 369/1990Zb. o obecnom zriadení ,, dňom vyvesenia návrhu nariadenia začína plynúť najmenej desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme, elektronicky alebo ústne do zápisnice na obecnom úrade. Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené“.

Vyhodnotenie obsahuje stručný obsah pripomienky, údaje o tom, kto predložil pripomienku, ktorým pripomienkam sa vyhovelo alebo nevyhovelo a z akých dôvodov.

**I.**

**Dňa 06.12.2015 boli mailom doručené pripomienky spoločnosti Walhalla, s.r.o., Murgašova 90/5, Poprad, IČO: 36 511 366, zastúpená konateľom Ing. Alexandrom Chmelom.**

1. Právnická osoba si uplatnila pripomienku k návrhu VZN č. 60, v ktorej poukazuje na nezákonnú lehotu zverejnenia návrhu VZN č. 60 na webovej stránke mesta a na úradnej tabuli dňa 26.11.2015.

* Mesto Stará Ľubovňa návrh VZN č. 60 zverejnila v zákonnej lehote, a to 15 dní pred rokovaním MsZ jeho vyvesením na úradnej tabuli a aj na internetovej stránke mesta dňa 24.11.2015, nie dňa 26.11.2015, tak ako uvádza spoločnosť Walhalla.

Viď <http://www.staralubovna.sk/item/vzn-navrhy/>

1. Spoločnosť Walhalla v bode A/ pripomienok má za to, nie sú splnené podmienky § 10 ods. 6 zákona o hazardných hrách, a to ,,všeobecne záväzné nariadenie podľa odseku 5 písm. d) môže obec vydať, ak sa obyvatelia obce petíciou sťažujú, že sa v obci narúša verejný poriadok v súvislosti s hraním hazardných hier, pričom takúto petíciu musí podporiť najmenej 30 % obyvateľov obce, ktorí dovŕšili 18 rokov veku. Prijatie takéhoto všeobecne záväzného nariadenia obec oznámi bezodkladne ministerstvu s uvedením dátumu jeho účinnosti“.

* Mesto Stará Ľubovňa eviduje v počte 7 výjazdov MsP v roku 2015 v spojitosti s rušením verejného poriadku k herniam, o čom sú aj záznamy zo služby mestskej polície.
* Dňa 24.11.2015 bola Mestom Stará Ľubovňa prijatá petícia s textom ***,,My, dolu podpísaní obyvatelia mesta Stará Ľubovňa, ktorí dosiahli 18 rokov veku, vzhľadom na to, že v súvislosti s hraním hazardných hier dochádza na území mesta Stará Ľubovňa k narušovaniu verejného, prostredníctvom tejto petície žiadame Mestské zastupiteľstvo Mesta Stará Ľubovňa, aby prijalo všeobecne záväzné nariadenie, kde bude ustanovené, že nie je možné prevádzkovať na celom území mesta Stará Ľubovňa hazardné hry podľa § 3 ods. 2 písm. b), d), e) a i) zákona č. 171/2005 Z.z. o hazardných hrách.***

Táto petícia bola podporená viac ako 30% obyvateľov mesta Stará Ľubovňa, ktorí v petícii svojím podpisom potvrdili, že v súvislosti s hraním hazardných hier dochádza na území mesta Stará Ľubovňa k narušovaniu verejného poriadku, čo znamená, že 30% obyvateľov Starej Ľubovne tvrdí, že v súvislosti s hraním hazardných hier dochádza na území mesta Stará Ľubovňa k narušovaniu verejného poriadku. Na účely overenie petičných hárkov, a to petície proti prevádzkovaniu hazardných hier na území mesta Stará Ľubovňa z hľadiska správnosti overovala komisia v zložení: JUDr. Železníková Katarína – predseda, Pavelčáková Katarína, Vojteková Helena, ktorá bola vymenovaná primátorom mesta dňa 25.11.2015. Vymenovaná komisia je zložená zo zamestnancov Mestského úradu, ktorí majú prístup k databáze obyvateľstvu mesta Stará Ľubovňa, k osobným údajom obyvateľov mesta. Komisia kontrolovala, či petícia spĺňa všetky obsahové náležitosti v zmysle zákona č. 85/1990 Zb.. Komisia prekontrolovala všetky petičné hárky a všetky osoby, ktoré boli v petícii podpísané, a to konkrétne ich meno, priezvisko, adresu trvalého pobytu, dátum narodenia a či k týmto údajom bol aj pripojený podpis. Komisia brala do úvahy len čitateľné údaje, úplné a pravdivé, aj napriek tomu, že v zmysle § 4a ods. 7 zákona o petičnom práve orgán verejnej moci **nemusí brať do úvahy** podporu petície tých osôb, ktoré o sebe uviedli údaje nečitateľne, neúplne alebo nepravdivo.

1. Spoločnosť Walhalla v bode B/ pripomienok cituje ustanovenia § 4 a § 5 zákona o petičnom práve (viď pripomienky k návrhu VZN č. 60 bod B/)

* avšak zákon č. 85/1990 Zb. o petičnom práve sa menil zákonom č. 29/2015 Z.z., táto novela je účinná od 01.09.2015, navrhovateľ pripomienok citoval ustanovenia zákona, ktoré sú už novelizované,
* v zmysle § 4a ods. 7 zákona o petičnom práve orgán verejnej moci **nemusí brať do úvahy** podporu petície tých osôb, ktoré o sebe uviedli údaje nečitateľne, neúplne alebo nepravdivo,
* podľa § 5 ods. 3 petičného zákona orgán územnej samosprávy, ktorému sa doručila petícia, je povinný petíciu prijať.

1. Spoločnosť Walhalla v bode C/ pripomienok poukazuje na neposkytnutie informácií, ktoré žiadala listom dňa 27.11.2015, a to zaslanie zoznamu všetkých petícií od 01.01.2013 spolu s kópiami petičných hárkov, ďalej žiadali zaslať zoznam prijatých uznesení MsZ s výsledkami hlasovania poslancov a zoznam hlásení resp. záznamov o výjazde MsP v spojitosti s rušením verejného poriadku od 01.01.2013.

* Mesto žiadosti vyhovelo v zákonnej lehote a to do 8 pracovných dní, žiadosť bola spoločnosti zaslaná poštou dňa 04.12.2015 (to je 5 pracovný deň od podania žiadosti)
* Mesto v 1.) bode žiadosti vyhovelo len sčasti a to zaslaním zoznamu petícií od roku 2013 spolu s textom a nevyhovelo v časti zaslania všetkých kópii petičných hárkov, pretože v odôvodnení Mesto uviedlo ,, Kópie všetkých k petícii doložených petičných hárkov v zmysle § 8 a § 9 zákona č. 211/2000 Z.z. o slobodnom prístupe k informáciám Mesto Stará Ľubovňa nemôže sprístupniť, pretože sa na všetkých petičných hárkoch nachádzajú osobné údaje podpísaných osôb, a to ich dátumy narodenia. Mesto Stará Ľubovňa nemá predchádzajúci písomný súhlas dotknutých osôb, aby tieto údaje sprístupnilo tretím osobám. Tieto osobné údaje je možné sprístupniť len s predchádzajúcim písomným súhlasom dotknutej osoby“. Mesto by sprístupnením týchto informácii porušilo zákon o slobodnom prístupe k informáciám.

1. Spoločnosť Walhalla v závere pripomienok poukazuje na to, že návrh VZN č. 60 nie je v bode programu ako samostatný bod, a má za to že je to netransparentný postup.

* Návrh VZN č. 60 je v programe MsZ dňa 10.12.2015 ako bod č. 9 (viď program MsZ <http://www.staralubovna.sk/resources/File/program-10-12-2015.pdf>)

1. Spoločnosť ďalej poukazuje na to, že na webovej stránke mesta chýba k návrhu VZN dôvodová správa a konštatovanie o tom, koľko podpisov občanov podporilo petíciu.

* Na internetovej stránke mesta je zverejnený návrh VZN č. 60 spolu s dôvodovou správou, v ktorej je presne napísaný počet prijatých podpisov a petičných hárkov (viď materiály 10.12.2015 <http://www.staralubovna.sk/zasadnutia-msz/>)

***Navrhovateľ pripomienok navrhuje:***

1. aby poslanci MsZ na svojom zasadnutí konanom dňa 10.12.2015 nerokovali o  návrhu VZN č. 60 a návrh presunuli na iné neskoršie zasadnutie MsZ,
2. aby poslanci MsZ prijali, že návrh VZN č. 60 neschvaľujú.

**II.**

**Dňa 06.12.2015 boli mailom doručené pripomienky spoločnosti Simplex-AM, s.r.o., Mierová 16, Stará Ľubovňa, IČO: 45 415 421, zastúpená konateľom Martinom Pallom.**

1. Spoločnosť Simplex – AM poukazuje na neposkytnutie informácie, ktorú zaslalo na Mesto Stará Ľubovňa dňa 01.12.2015, v tejto žiadosti žiadalo zaslať znenie petície spolu s kópiami všetkých petičných hárkov s podpismi a informáciu o tom, kto a ako overoval petičné hárky z hľadiska vecnej správnosti.

* Mesto žiadosti vyhovelo v zákonnej lehote a to do 8 pracovných dní, žiadosť bola spoločnosti zaslaná mailom a poštou dňa 09.12.2015 (to je 6 pracovný deň od podania žiadosti)
* Mesto v 1.) bode žiadosti vyhovelo len sčasti a to zaslaním znenia petície a nevyhovelo v časti zaslania všetkých kópii petičných hárkov, pretože v odôvodnení Mesto uviedlo ,, Kópie všetkých k petícii doložených petičných hárkov v zmysle § 8 a § 9 zákona č. 211/2000 Z.z. o slobodnom prístupe k informáciám Mesto Stará Ľubovňa nemôže sprístupniť, pretože sa na všetkých petičných hárkoch nachádzajú osobné údaje podpísaných osôb, a to ich dátumy narodenia. Mesto Stará Ľubovňa nemá predchádzajúci písomný súhlas dotknutých osôb, aby tieto údaje sprístupnilo tretím osobám. Tieto osobné údaje je možné sprístupniť len s predchádzajúcim písomným súhlasom dotknutej osoby“. Mesto by sprístupnením týchto informácii porušilo zákon o slobodnom prístupe k informáciám.

***Navrhovateľ pripomienok navrhuje:***

1. aby poslanci MsZ na svojom zasadnutí konanom dňa 10.12.2015 prijali uznesenie, že návrh VZN č. 60 neschvaľujú

V Starej Ľubovni, dňa 07.12.2015

**Ing. Aleš Solár, v.r.**

**prednosta MsÚ**