

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XI/2015**

**Dňa:** 10.12.2015

**K bodu programu:** **č. 9**

**Názov materiálu: Návrh VZN č. 60 o zákaze prevádzkovania niektorých hazardných hier na území mesta Stará Ľubovňa**

**Materiál obsahuje**: Uznesenie MsR

Návrh uznesenia

Dôvodová správa

Návrh VZN č. 60

**Materiál predkladá:**  Ing Aleš Solár

prednosta MsÚ

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** JUDr. Katarína Železníková

právny referát

**Materiál p r e r o k o v a n ý**

* na zasadnutí MsR dňa 30.11.2015

Prijaté uznesenie:

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

prerokovať a schváliť VZN č. 60 o zákaze prevádzkovania niektorých hazardných hier na území mesta Stará Ľubovňa v zmysle predloženého návrhu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**schvaľuje**

Všeobecne záväzné nariadenie č. 60 o zákaze prevádzkovania niektorých hazardných hier na území mesta Stará Ľubovňa v zmysle predloženého návrhu.

**D ô v o d o v á s p r á v a**

Na základe zákona č. 439/2012 Z.z., ktorým sa mení a dopĺňa zákon č. 171/2005 Z. z. o hazardných hrách umožňuje táto novela, aby mestské zastupiteľstvo prijalo VZN, ktoré zakáže aj po uvedenom termíne všetky hazardné hry uvedené v § 10 ods. 5 písm. d) zákona o hazardných hrách, avšak len na základe petície občanov podľa § 10 ods. 6 zákona o hazardných hrách.

Dňa 24.11.2015 bola doručená na MsÚ v Starej Ľubovni Petícia občanov mesta Stará Ľubovňa proti prevádzkovaniu hazardných hier na území mesta. Petícia obsahuje hárky s  4 302 podpismi občanov na 261 podpisových hárkoch a na jej základe bol vypracovaný návrh VZN, ktorý Vám predkladáme.

**Petičný výbor v zložení :**

Mgr. Michal Šipoš, trvale bytom Štúrova 25, Stará Ľubovňa – osoba určená na zastupovanie petičného výboru v styku s orgánom verejnej správy

Patrik Boďo, trvale bytom Mierová 50, Stará Ľubovňa

Mgr. Filip Lampart, trvale bytom Tatranská 15, Stará Ľubovňa

Mesto malo k 31.10.2015 podľa databázy v evidencii obyvateľov 12 750 oprávnených voličov. V zmysle ust. § 10 ods. 6 zákona č. 171/2005 Z. z. o hazardných hrách naradenie môže obec vydať, ak sa obyvatelia obce petíciou sťažujú, že sa v obci narúša verejný poriadok v súvislosti s hraním hazardných hier, pričom takúto petíciu musí podporiť najmenej 30 % obyvateľov obce, ktorí dovŕšili 18 rokov veku. 30 % z oprávnených voličov v meste Stará Ľubovňa je 3 818 voličov.

**V súčasnosti prebieha overovanie údajov na podpisových hárkoch, avšak do začatia MsZ bude overovanie podpisov ukončené.**

V zmysle § 10 ods. 6 zákona o hazardných hrách prijatie všeobecne záväzného nariadenia obec oznámi bezodkladne ministerstvu s uvedením dátumu jeho účinnosti.

V súlade s § 10 ods. 5 písm. d) „ ***na prevádzkovateľa hazardnej hry, ktorému bola udelená individuálna licencia na prevádzkovanie hazardnej hry pred nadobudnutím účinnosti VZN, sa toto VZN nevzťahuje až do doby skončenia platnosti tejto individuálnej licencie.“***

V zmysle zákona o obecnom zriadení sa nariadenie musí vyhlásiť. Vyhlásenie sa vykoná vyvesením nariadenia na úradnej tabuli v obci najmenej na 15 dní; účinnosť nadobúda pätnástym dňom od vyvesenia, ak v ňom nie je ustanovený neskorší začiatok účinnosti.