

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XI/2015**

**Dňa:** 10.12.2015

**K bodu programu:** **č. 8**

**Názov materiálu: Návrh zmeny VZN č. 28 o vymedzení miest na vylepovanie volebných plagátov počas volebnej kampane v meste Stará Ľubovňa**

**Materiál obsahuje**: Uznesenie MsR

Návrh uznesenia

Dôvodová správa

Návrh zmeny VZN č. 28

**Materiál predkladá:**  Ing Aleš Solár

prednosta MsÚ

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** JUDr. Katarína Železníková

právny referát

**Materiál p r e r o k o v a n ý**

* na zasadnutí MsR dňa 30.11.2015

Prijaté uznesenie:

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

prerokovať a schváliť zmenu VZN č. 28 o vymedzení miest na vylepovanie volebných plagátov počas volebnej kampane v meste Stará Ľubovňa v zmysle predloženého návrhu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**schvaľuje**

zmenu Všeobecne záväzné nariadenie č. 28 o vymedzení miest na vylepovanie volebných plagátov počas volebnej kampane v meste Stará Ľubovňa v zmysle predloženého návrhu.

**D ô v o d o v á s p r á v a**

V zmysle novely zákona č. 181/2014 Z. z. § 16 o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov obec všeobecne záväzným nariadením vyhradí miesta a ustanoví podmienky na umiestňovanie volebných plagátov na verejných priestranstvách počas volebnej kampane. Vyhradená plocha musí zodpovedať zásadám rovnosti kandidujúcich subjektov.

Z uvedeného vyplýva, že vyhlásením volieb je obec povinná mať nariadením vyhradené miesta na verejných priestranstvách, ktoré budú slúžiť na umiestňovanie volebných plagátov kandidujúcich subjektov.

Na základe usmernenia zo dňa 29.10.2015 Ministerstvom vnútra Slovenskej republiky, ministerstvo odporúča obciam, aby VZN, ktorým sa vyhradia miesta a ustanovia podmienky na umiestňovanie volebných plagátov vydali už pred vyhlásením volieb do NR SR v roku 2016.