

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XI**/2015**

**Dňa:** 10.12.2015

**K bodu programu:** **č. 7**

**Názov materiálu: Správa o výsledku následnej finančnej kontroly**

**Materiál obsahuje**: Návrh uznesenia

Dôvodová správa

Správa o výsledku následnej finančnej kontroly

**Materiál vypracoval a predkladá:** Ing. Ján Šidlovský

hlavný kontrolór

**Podpis: \_\_\_\_\_\_\_\_\_\_\_\_\_\_\_\_\_\_**

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**berie na vedomie**

Správu o výsledku následnej finančnej kontroly v zmysle predloženého návrhu a

**odporúča primátorovi mesta**

prijať opatrenia pre prax súvisiace s odporúčaniami hlavného kontrolóra.

**D ô v o d o v á s p r á v a**

V zmysle ustanovenia § 18f ods. 1 písm. d), zákona č. 479 / 2010 Z. z. úplné znenie zákona SNR č. 369/1990 Zb. o obecnom zriadení v znení neskorších predpisov, je úlohou hlavného kontrolóra predložiť správu o výsledkoch kontroly priamo mestskému zastupiteľstvu na jeho najbližšom zasadnutí.

Uskutočnené následné finančné kontroly boli vykonávané v súlade s Plánom kontrolnej činnosti na II. polrok 2015 a na základe uznesení zo zasadnutia Mestského zastupiteľstva v Starej Ľubovni. Dokumentácia z ukončenej kontroly je k dispozícií u hlavného kontrolóra pre potreby poslancov mestského zastupiteľstva.

Cieľom kontrolnej činnosti bolo posúdiť, či sa finančné operácie na kontrolovaných subjektoch vykonali správne v súlade so zákonom, či sa verejné zdroje rozpočtu obce využívali hospodárne, efektívne, účinne a účelne, predovšetkým či sa dodržiavala finančná disciplína. Pri kontrole hospodárenia a nakladania s majetkom a majetkovými právami obce sa zisťuje a hodnotí skutočný stav z hľadiska dodržiavania všeobecne záväzných právnych predpisov a všeobecných záväzných nariadení obce.

**S P R Á V A**

**o výsledku následnej finančnej kontroly**

V zmysle ustanovenia § 18f ods. 1 písm. d) zákona č. 479/2010 Z. z. úplné znenie zákona SNR č. 369/1990 Zb. o obecnom zriadení v znení neskorších predpisov, **predkladám správu o výsledkoch následnej finančnej kontroly**, ktorá obsahuje výsledky kontrolnej činnosti hlavného kontrolóra, vykonávané na základe Plánu práce hlavného kontrolóra na II. polrok 2015. Správa o výsledku následnej finančnej kontroly je spracovaná v súlade s riadne ukončenou kontrolou, ktorej výsledok bol prerokovaný so štatutárnym zástupcom kontrolovaného subjektu.

Kontrolný proces je neoddeliteľnou súčasťou štruktúry riadenia samosprávy Mesta Stará Ľubovňa a jeho hospodárenia s verejnými prostriedkami. Kontrolná činnosť je vykonávaná v súlade s príslušnými ustanoveniami zákona č. 479/2010 Z. z. úplné znenie zákona SNR č. 369/1990 Zb. o obecnom zriadení v znení neskorších predpisov a riadi sa jednotlivými ustanoveniami zákona č. 502/2001 Z. z. o finančnej kontrole a vnútornom audite v znení neskorších predpisov, ktorý upravuje pravidlá, ciele a spôsob vykonávania finančnej kontroly.

Pri vykonávaní následnej finančnej kontroly sa hlavný kontrolór a kontrolované subjekty riadia základnými pravidlami následnej finančnej kontroly v súlade s ustanovením § 13 až 25 zákona o finančnej kontrole a Zásadami vykonávania kontrolnej činnosti v podmienkach územnej samosprávy Mesta Stará Ľubovňa, schválené uznesením č. 829 mestského zastupiteľstva č. XXXII/2014 zo dňa 18.9.2014, účinné od 1.10.2014.

1. **Kontrola dodržiavania a uplatňovania všeobecne záväzných právnych predpisov a interných noriem mesta v oblasti použitia účelových dotácií z rozpočtu mesta u vybraných fyzických a právnických osôb, ktorým boli dotácie poskytnuté**

Výkon následnej finančnej kontroly sa uskutočnil v súlade s **Uznesením č. 111 zo zasadnutia Mestského zastupiteľstva v Starej Ľubovni, č. V/2015, zo dňa 18.06.2015.**

**Predmet kontroly :** podľa ustanovenia § 11 ods. 2, písm. a) zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov, účtovné doklady súvisiace s použitím účelových dotácií mesta poskytované právnických osobám a fyzickým osobám \_ podnikateľom na základe všeobecne záväzného nariadenia.

**Kontrolovaný subjekt :** Mesto Stará Ľubovňa, Mestský úrad Stará Ľubovňa, Obchodná 1, 064 01 Stará Ľubovňa, IČO : 00330167, v zastúpení : PhDr. Ľuboš Tomko, primátor mesta

**Miesto vykonania kontroly :** Mestský úrad Stará Ľubovňa, Obchodná 1, 064 01 Stará Ľubovňa.

**Kontrolované obdobie :**  01.01.2014 do 31.12.2014

**Obdobie vykonávania kontroly :** Na základe Oznámenia o vykonaní kontroly č. 1894/4779/2015/SidJ zo dňa 2.7.2015, v čase od 2.7.2015 do 14.10.2015 (bez časového prerušenia).

Účelom následnej finančnej kontroly bola kontrola dodržiavania a uplatňovania všeobecne záväzných právnych predpisov a interných noriem mesta v oblasti použitia účelových dotácií z rozpočtu mesta u vybraných fyzických a právnických osôb, ktorým boli dotácie poskytnuté – zistenie objektívneho stavu kontrolovaných skutočností a ich súlad s osobitnými predpismi, preveriť funkčnosť a vypovedaciu schopnosť zmluvných vzťahov pri poskytovaní dotácií a existujúcich interných postupov, preveriť a vyhodnotiť možné riziká vznikajúce pri realizácií úkonov a činností a ich dopad na kvalitu, právny systém a vnútorný systém riadenia a to formou :

* následnej finančnej kontroly zúčtovania dotácie poskytovanej podľa VZN č. 44 o poskytovaní dotácií (ďalej len „VZN č. 44) na rok 2014 v zmysle prílohy č. 3. a v súlade so zmluvou o poskytnutí dotácie, preverením objektívneho stavu kontrolovaných skutočností a ich súlad s osobitnými predpismi, zmluvami, rozhodnutiami vydanými na základe osobitných predpisov alebo s vnútornými aktmi riadenia so zameraním na dodržiavanie hospodárnosti, efektívnosti, účinnosti a účelnosti pri hospodárení s verejnými prostriedkami;
* dodržiavania ustanovení § 6 ods. 1, 2, 3, § 9 ods. 1, 2, 3 zákona č. 502/2001 o finančnej kontrole a vnútornom audite v znení neskorších zmien a doplnkov pri výkone predbežnej finančnej kontroly.

Následná finančná kontrola bola vykonaná v dokladovej evidencii (nie účtovnej evidencii), kópie zúčtovacích dokladov z roku 2014, ktoré tvoria neoddeliteľnú súčasť zúčtovania dotácií poskytnutých Mestom Stará Ľubovňa ako kontrolovaným subjektom. Následnou finančnou kontrolou boli preverovaný **spôsob predkladania a prijímania žiadosti o dotácie, spôsob predkladania a prijímania zúčtovania dotácií, kontrola dodržiavania jednotlivých ustanovení zmlúv a dodržiavania jednotlivých ustanovení VZN č. 44.**

K následnej finančnej kontrole boli predložené zúčtovacie doklady právnických osôb a fyzických osôb\_podnikateľov, ktoré boli v súlade s ustanovením § 7 ods. 4 zákona č. 583/2004 o rozpočtových pravidlách územnej samosprávy v znení neskorších zmien a doplnkov, formou dotácie z rozpočtu Mesta Stará Ľubovňa v roku 2014 podporené. Kontrola dokladov bola uskutočnená výberovým spôsobom.

V rámci programového rozpočtu mesta boli pre rok 2014 v jednotlivých oblastiach programov boli rozpočtované finančné prostriedky v zložení :

|  |  |
| --- | --- |
| **SUBJEKT** | **Výška dotácie :** |
| Slobyterm, spol. s r.o. \_ športová hala | 52.000 € |
| Slobyterm, spol. s r.o. \_ plaváreň | 93.000 € |
| Ľubovnianska mediálna spoločnosť, s.r.o. | 66.500 € |
| Mestská agentúra cestovného ruchu a regionálneho rozvoja Marmon, s.r.o. | 9.000 € |
| Dotácie pre subjekty (schvaľované MsZ) | 108.000 € |
| Dotácie\_primátor (udeľované MsZ) | 3.000 € |
| **SPOLU :** | **331.500 €** |

Zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej zákon o rozpočtových pravidlách územnej samosprávy) upravuje, že obec je oprávnená zo svojho rozpočtu poskytovať dotácie za podmienok ustanovených všeobecne záväzným nariadením.

Na základe uvedeného, Mestské zastupiteľstvo Mesta Stará Ľubovňa, uznesením č. IX/2008 pod B 123 zo dňa 21.02.2008 (zmeny a doplnky: uznesením MsZ č. XIII/2008 zo dňa 13.11.2008, uznesením č. 385 MsZ XVI/2012 zo dňa 13.09.2012), schválilo Všeobecne záväzné nariadenie Mesta Stará Ľubovňa č. 44/2008 o poskytovaní dotácií z rozpočtu Mesta Stará Ľubovňa (ďalej VZN č. 442008), ktorým stanovilo postup a podmienky poskytovania dotácií z rozpočtu Mesta Stará Ľubovňa.

Podľa Čl. V, VZN č. 44/2008 a s odvolaním sa na ustanovenie § 7 ods. zákona č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, dotácia sa rozpočtuje v rozpočte mesta na konkrétnu akciu, úlohu alebo účel použitia finančných prostriedkov.

**Prehľad o poskytnutých dotáciách za rok 2014**

|  |  |  |  |  |
| --- | --- | --- | --- | --- |
| **Č. zmluvy** | **subjekt** | **1. ETAPA** | **2. etapa,**  **mimoriadna** | **POZNÁMKA** |
| 32/2014 | OZ TURTLES | 3 750,- |  |  |
| 31/2014 | Junošport futbal | 10 000,- |  |  |
| 35/2014 | MFK | 11 000,- |  |  |
| 30/2014 | ŠK Basket | 4 000,- |  |  |
| 29/2014 | Stolnotenisový klub | 5 000,- |  |  |
| 34/2014 | VKM | 19 000,- |  |  |
| 36/2014 | ŠKM - karate | 6 500,- |  |  |
| 37/2014 | ŠKM – kulturistika, šach.. | 9750,- |  |  |
| 38/2014 | ŠRC squash, fitnes... | 500,- |  |  |
| 20/2014 | Ľubovnianske múzeum | 1 000,- |  |  |
| 21/2014 | OZ pri ZUŠ J. Melkoviča | 3 400,- | 5 200,- | 2. etapa |
| 22/2014 | FS Ľubovňan | 6 000,- |  |  |
| 24/2014 | OZ Vrchovina | 500,- |  |  |
| 19/2014 | Český spolok | 100,- |  |  |
| 26/2014 | OZ Priatelia hradu | 300,- |  |  |
| 27/2014 | Únia žien Slovenska | 300,- |  |  |
| 23/2014 | Ľubovnianska knižnica | 1 000,- |  |  |
| 28/2014 | ZO SZPB | 200,- |  |  |
| 55/2014 | CVČ | 1 000,- |  |  |
| 54/2014 | Vidiecka asociácia mládeže | 1 000,- |  |  |
| 44/2014 | Gréckokatolícka charita | 980,- |  |  |
| 45/2014 | Združenie rodičov pri ŠZŠ | 180,- |  |  |
| 46/2014 | Jednota dôchodcov | 2 940,- |  |  |
| 53/2014 | Združ. kresť. seniorov Slov. | 2 500,- |  |  |
| 52/2014 | OZ Stop závislosti | 400,- |  |  |
| 347/2014 | ŠKM - šach |  | 1 000,- | mimoriadna |
| 345/2014 | VKM |  | 5 000,- | mimoriadna |
| 344/2014 | MFK |  | 3 000,- | mimoriadna |
| 346/2014 | Stolnotenisový klub |  | 2 000,- | mimoriadna |
| 286/2014 | OZ XSC |  | 500,- | 2. etapa |
| **SPOLU:** | | **91 300,-** | **16 700,-** | **108 000,-** |

**Prehľad o poskytnutých dotáciách z limitu primátora za rok 2014**

|  |  |  |
| --- | --- | --- |
| Názov subjektu | Suma dotácie | Poznámka |
| ŠKM šach | 200,- |  |
| Spišská Katolícka charita | 150,- |  |
| Agentúra Draganna | 100,- |  |
| SRRZ – RZ pri Materskej škole Vsetínska | 200,- |  |
| Redemptoristi | 500,- |  |
| Stolnotenisový klub | 116,- |  |
| OZ Cyklovňa | 100,- |  |
| SCK Pieniny | 350,- |  |
| OZ TURTLES - zápasenie | 150,- |  |
| OZ AMOS | 1 134,- |  |
| **Spolu poskytnuté dotácie primátorom mesta** | **3 000,-** |  |

Následná finančná kontrola s odvolaním sa na ustanovenie § 16 ods. l zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov je ukončená Správou o výsledku následnej finančnej kontroly č. 4/2015.

**Kontrola predkladania a prijímania žiadostí o dotácii**

Kontrolovaný subjekt nepostupoval v súlade s VZN č. 44 :

* **Čl. III. Ods. 4** **Žiadosť o poskytnutie dotácie musí byť písomne podaná na tlačive (príloha č. 1).** Písomná žiadosť musí obsahovať :

a) meno a adresu, prípadne názov a sídlo žiadateľa, IČO,

b) doklady preukazujúce oprávnenie vykonávať činnosť, na ktorú má byť dotácia poskytnutá

(napr. živnostenský list, zápis v obchodnom registri, stanovy združenia a pod.),

c) charakteristiku projektu, podnikateľského zámeru, prípadne aktivity, na ktorú má byť dotácia poskytnutá, miesto a termín jej realizácie,

d) čestné vyhlásenie žiadateľa o tom, že má vysporiadané finančné vzťahy s Mestom, daňovými úradmi a poisťovňami,

e) predpokladané celkové náklady na usporiadanie aktivity,

f) výšku požadovanej dotácie,

g) výšku použitia vlastných zdrojov,

h) bankové spojenie s číslom účtu,

i) predpokladaný prínos pre mesto a jeho obyvateľov,

j) podpis žiadateľa, štatutárneho orgánu, pečiatku,

k) kontaktný e – mail, telefónne číslo žiadateľa.

*Žiadosti o poskytovanie dotácie neobsahovali poskytovateľom predpísané a vyžiadavané údaje o prijímateľovi dotácie :*

*MŠK – šachový oddiel, IČO : 31948111, žiadosť o mimoriadnu dotáciu - b), c) d), e), g), h), i), k),*

*VKM Stará Ľubovňa, IČO :37884760, žiadosť o mimoriadnu dotáciu - b), c) d), e), g), h), i), k),*

*OZ AMOS, IČO 37937448, - žiadosť predložená ústne, a), b), c), d),e), ,f), g), h), i), j), k);*

*Žiadosti o poskytovanie dotácie neobsahovali poskytovateľom predpísané prílohy o prijímateľovi dotácie\_ a) čestné vyhlásenie žiadateľa o tom, že má vysporiadané finančné vzťahy s Mestom, daňovými úradmi a poisťovňami, b) potvrdenie o pridelení IČO, c) stanovy združenia :*

*MŠK – šachový oddiel, IČO : 31948111, - a), b), c) \_ žiadosť o poskytnutie mimoriadnej dotácie,*

*VKM Stará Ľubovňa, IČO :37884760, - a), b), c) \_ žiadosť o poskytnutie mimoriadnej dotácie,*

*MFK Stará Ľubovňa, IČO : 42230977, - a), b), c) \_ žiadosť o poskytnutie mimoriadnej dotácie,*

*Stolnotenisový klub, IČO : 42227780, - a), b), c) \_ žiadosť o poskytnutie mimoriadnej dotácie,*

*OZ AMOS, IČO 37937448, - a), b), c),*

*SCK Pieniny, IČO : 37939211, - a), b), c)*

*Draganna reklamná agentúra, IČO : 44189885, a), b), c),*

*Junošport club Stará Ľubovňa, IČO : 42084709, a), b), c) ;*

**Kontrola predkladania a prijímania zúčtovania dotácie**

Kontrolovaný subjekt nepostupoval v súlade s VZN o poskytovaní dotácií :

* **Článok III. Podmienky poskytovania dotácií, bod 2. Žiadateľ je povinný zabezpečiť si minimálne 50% vlastných prostriedkov z výšky poskytnutej dotácie, čo preukáže pri vyúčtovaní dotácie v zmysle čl. V. ods. 5 a ods. 8. Za vlastné zdroje sa nepovažujú úver a pôžička.**

*Zúčtovanie dotácie poskytnutej podľa VZN č. 44 na rok 2014, v zmysle prílohy č. 3, neobsahuje dokumenty (kontrolovaný subjekt nekontroloval vlastné financovanie žiadateľa), ktoré by preukazovali zabezpečenie minimálne 50 % vlastných finančných prostriedkov z výšky poskytnutej dotácie.*

*Združenie kresťanských seniorov klub 7-11 Stará Ľubovňa, IČO : 3174574107*

*Únia žien Slovenska, okresná organizácia, Stará Ľubovňa, IČO : 00417459*

*Jednota dôchodcov Slovenska, Stará Ľubovňa, IČO : 00897019716*

*JUNO šport club, Továrenská 1, Stará Ľubovňa, IČO : 42084709*

*Dobrovoľný hasičský zbor, Námestie gen. Štefánika 5, Stará Ľubovňa, IČO : 0001774746101*

*Vidiecka asociácia mládeže – VAN, IČO 31968333;*

* **Článok V, bod 5. žiadateľ je povinný vyúčtovať použitie dotácie do 30 dní od ukončenia projektu alebo akcie, ak je tento termín uvedený v žiadosti. Ak je dotácia poskytnutá na činnosť počas celého kalendárneho roka, vyúčtovanie musí žiadateľ predložiť do 15.12. príslušného kalendárneho roka.**

*Predložené zúčtovania dotácií boli doručené kontrolovanému subjektu, neboli overené odtlačkom prezentačnej pečiatky kontrolovaného subjektu, s pridelením evidenčného čísla záznamu došlej pošty z centrálneho registratúrneho denníka, tak ako to stanovuje Registratúrny poriadok a registratúrny plán Mestského úradu v Starej Ľubovni zo dňa 1.6.2006 MsÚ, čl. III Prijímanie zásielok, ods. 1. „Podateľňa prijíma zásielky, ktoré boli úradu doručené poštou, alebo ich prevzal zamestnanec úradu osobne a sú adresované úradu; podateľňa na požiadanie doručiteľa potvrdí prijatie zásielky odtlačkom**prezentačnej pečiatky (vzor č.1), na kópii záznamu alebo na osobitnom lístku s dátumom prevzatia. Telegramy, telefaxy a iné elektronicky prijaté záznamy (ďalej len súrne záznamy) sa odovzdávajú správcovi záznamov ihneď po ich doručení, označia sa odtlačkom prezentačnej pečiatky s dátumom doplneným podrobným časovým údajom o prijatí a zaevidujú sa v denníku.“ Na základe uvedeného nebolo možné overiť správnosť dodržiavania termínu podania zúčtovania.*

*Slovenský zväz protifašistických bojovníkov, IČO: 00470376,*

*Športový klub mesta Stará Ľubovňa, Organizovanie Majstrovstiev Slovenska mládeže jednotlivcov v šachu konaného dňa 5.12.2014*

*SRRZ pri Materskej škole, IČO : 17319617/ 1299*

*Volejbalový klub mesta Stará Ľubovňa, Obchodná 1, Stará Ľubovňa - zúčtovanie mimoriadnej dotácie na činnosť VKM.*

**Kontrola dodržiavania ustanovení zmlúv a dodržiavania ustanovení VZN č. 44**

Kontrolovaný subjekt nepostupoval v súlade s :

* **Článok 2, Zmluva o poskytnutí dotácie č. 243/2014** medzi kontrolovaným subjektom a žiadateľom Draganna reklamná agentúra, IČO : 44189885 v časti „finančné prostriedky nemôžu byť použité na refundáciu výdavkov uhradených v predchádzajúcich rokoch, splácanie úverov a úrokov z úverov, honoráre pre organizátorov projektov, náklady, ktoré sa nedajú preukázať účtovnými dokladmi, **nákup alkoholických a tabakových výrobkov**“.

*Prijímateľ dotácie predložil v rámci zúčtovania dotácie doklad o úhrade alkoholických nápojov, č. 333, DKP 6452020279415707 zo dňa 14.8.2014, 14:40:43;*

* **Článok 2 Účel zmluvy, Zmluva o poskytnutí dotácie č. 31/2014** medzi kontrolovaným subjektom a žiadateľom Junošport club, IČO : 42084709 v súlade so zmluvou, v ustanovení : „Finančné prostriedky nemôžu byť použité na refundáciu výdavkov uhradených v predchádzajúcich rokov, splácanie úverov a úrokov z úverov, **honoráre pre organizátorov projektov**, náklady, ktoré sa nedajú preukázať účtovnými dokladmi, nákup alkoholických a tabakových výrobkov“.

*Prijímateľ dotácie v rozpore s príslušným ustanovením všeobecného záväzného nariadenia preukázal zúčtovanie dotácie prostredníctvom účtovného dokladu, ozn. „Vyúčtovanie kalorického a odmien \_ jeseň predohrávka za rok 2013“ v celkovej výške 1.000 €.*

Prijímateľ dotácie preukázal zúčtovanie dotácie prostredníctvom účtovných dokladov, ktoré neobsahoval náležitosti v súlade s **ustanovením § 10 ods. 1 zákona č. 431/2002 Z. z. v znení neskorších predpisov**, cit. *„účtovný doklad je preukázateľný účtovný záznam, ktorý musí obsahovať :*

*a)  označenie účtovného dokladu,*

*b)* ***obsah účtovného prípadu*** *a označenie jeho účastníkov,*

*c)  peňažnú sumu alebo údaj o cene za mernú jednotku a vyjadrenie množstva,*

*d)  dátum vyhotovenia účtovného dokladu,*

*e)  dátum uskutočnenia účtovného prípadu, ak nie je zhodný s dátumom vyhotovenia,*

*f)  podpisový záznam osoby (§ 32 ods. 3) zodpovednej za účtovný prípad v účtovnej jednotke a podpisový záznam osoby zodpovednej za jeho zaúčtovanie,*

*g) označenie účtov, na ktorých sa účtovný prípad zaúčtuje v účtovných jednotkách účtujúcich v sústave podvojného účtovníctva, ak to nevyplýva z programového vybavenia,*“ v nadväznosti na **ustanovenie § 32 ods. 1 zákona č. 431/2002 Z. z. o účtovníctve**, „*na účely tohto zákona sa za preukázateľný účtovný záznam považuje iba účtovný záznam,*

*a) ktorého* ***obsah priamo dokazuje skutočnosti****,*

*b) ktorého obsah dokazuje skutočnosť nepriamo obsahom iných preukázateľných účtovných záznamov,*

*c) preneseným spôsobom podľa § 33, ak spĺňa požiadavky podľa písmena a) alebo písmena b)*“, tým spôsobom, že *účtovné doklady neobsahovali preukázateľne vyznačené skutočnosti preukazujúce*

* *akým spôsobom viedla, vyplácala a dokladovala paušálne náhrady a ošatné trénerov a ISSF manažérov v roku 2014,*
* *akým spôsobom boli oznámené príjmy o vyplácaní paušálnych náhrad príslušnému správcovi dane a akým spôsobom prihlasovala, viedla a odhlasovala vyplácanie príslušným zdravotným poisťovniam a sociálnej poisťovni;*
* **Článok 2 Účel zmluvy, Zmluva o poskytnutí dotácie č. 35/2014** medzi kontrolovaným subjektom a žiadateľom Mestský futbalový klub Stará Ľubovňa, IČO: 42230977v časti: „Finančné prostriedky nemôžu byť použité na refundáciu výdavkov uhradených v predchádzajúcich rokov, splácanie úverov a úrokov z úverov, **honoráre pre organizátorov projektov**, náklady, ktoré sa nedajú preukázať účtovnými dokladmi, nákup alkoholických a tabakových výrobkov“.

*Prijímateľ dotácie v rozpore s príslušným ustanovením VZN preukázal zúčtovanie dotácie prostredníctvom účtovného dokladu, ozn. „“Junošport club Stará Ľubovňa\_Výplatná listina – tréneri – január \_ jún 2014“ v celkovej výške 1.350 €.*

*Prijímateľ dotácie v rozpore s príslušným ustanovením VZN preukázal zúčtovanie dotácie prostredníctvom účtovného dokladu ozn. „Výplatná listina – tréneri – január - jún \_ jeseň predohrávka za rok 2013“ v celkovej výške 1.000 €.*

Prijímateľ dotácie preukázal zúčtovanie dotácie prostredníctvom účtovných dokladov, ktoré neobsahoval náležitosti v súlade s **ustanovením § 10 ods. 1 zákona č. 431/2002 Z. z. v znení neskorších predpisov**, cit. *„účtovný doklad je preukázateľný účtovný záznam, ktorý musí obsahovať :*

*a****)  označenie účtovného dokladu****,*

*b)* ***obsah účtovného prípadu a označenie jeho účastníkov****,*

*c)  peňažnú sumu alebo údaj o cene za mernú jednotku a vyjadrenie množstva,*

*d)  dátum vyhotovenia účtovného dokladu,*

*e)  dátum uskutočnenia účtovného prípadu, ak nie je zhodný s dátumom vyhotovenia,*

*f)  podpisový záznam osoby (§ 32 ods. 3) zodpovednej za účtovný prípad v účtovnej jednotke a podpisový záznam osoby zodpovednej za jeho zaúčtovanie,*

*g) označenie účtov, na ktorých sa účtovný prípad zaúčtuje v účtovných jednotkách účtujúcich v sústave podvojného účtovníctva, ak to nevyplýva z programového vybavenia,*“ v nadväznosti na **ustanovenie § 32 ods. 1 zákona č. 431/2002 Z. z. o účtovníctve**, „*na účely tohto zákona sa za preukázateľný účtovný záznam považuje iba účtovný záznam,*

*a) ktorého* ***obsah priamo dokazuje skutočnosti****,*

*b) ktorého obsah dokazuje skutočnosť nepriamo obsahom iných preukázateľných účtovných záznamov,*

*c) preneseným spôsobom podľa § 33, ak spĺňa požiadavky podľa písmena a) alebo písmena b)*“, tým spôsobom, že účtovné doklady neobsahovali preukázateľne vyznačené skutočnosti preukazujúce

* *akým spôsobom viedla, vyplácala a dokladovala paušálne náhrady a ošatné trénerov a ISSF manažérov v roku 2014,*
* *akým spôsobom boli oznámené príjmy o vyplácaní paušálnych náhrad príslušnému správcovi dane a akým spôsobom prihlasovala, viedla a odhlasovala vyplácanie príslušným zdravotným poisťovniam a sociálnej poisťovni;*
* **Článok VI. VZN, Propagácia mesta. Príjemca dotácie je povinný adekvátnym spôsobom k výške dotácie propagovať poskytovateľa dotácie na svojich tlačových materiáloch, na verejnosti, v členskej základni, na reklamných pútačoch alebo iným vhodným spôsobom. Spôsob propagácie doloží príjemca pri vyúčtovaní dotácie.**

*Kontrolovaný subjekt formuláciou povinnosti v zmluve o poskytnutí dotácie pre prijímateľa v oblasti propagácie konkrétne nestanovil ani nedefinoval vierohodný a preukázateľný spôsob propagácie, a teda ani nemohol vierohodným spôsobom preukázať, odkontrolovať konkrétne uskutočnenie propagácie, nakoľko nemá definovaný mechanizmus spätnej kontroly;*

* **Čl. V. VZN Poskytovanie dotácií, bod 3. Po podpísaní zmluvy o poskytnutí dotácie oboma stranami Mesto poskytne schválenú dotáciu formou bezhotovostného prevodu na účet žiadateľa. Len vo výnimočných prípadoch, schválených primátorom mesta, v pokladni MsÚ v hotovosti**.

*Právnickej osobe \_ Únia žien Slovenska, okresná organizácia, SL, IČO : 00417459 bola poskytnutá dotácia v hotovosti, bez uvedenia dôvodu na výnimočný prípad;*

* **Čl. VIII. VZN, Spoločné a záverečné ustanovenia, bod 3. „Žiadateľ, ktorý nepredloží vyúčtovanie dotácie v zmysle článku V. bod 5. a 6. alebo dotáciu použije na iný ako v zmluve uvedený účel, je povinný dotáciu vrátiť na účet Mesta najneskôr do 15 dní po termíne stanovenom na vyúčtovanie a zaplatiť sankčný úrok vo výške 0,1% z výšky dotácie za každý aj začatý deň omeškania odo dňa jej poskytnutia.** Žiadateľ, ktorý nepredloží vyúčtovanie dotácie v určenom termíne a nepredloží doklady podľa čl. V od. 8, nemôže v nasledujúcom roku žiadať o poskytnutie dotácie;

*Kontrolovaný subjekt nepodriadil žiadosti o dotáciu predbežnej finančnej kontrole oprávnenosti žiadateľa dotácie u právnických osôb SCK Pieniny, IČO : 37939211, IČO : OZ Turtles, IČO : 42341841 \_dotácia z limitu primátora*;

Zoznam kontrolovaných dokladov :

*Žiadosť o poskytnutie dotácie na rok 2014 podľa VZN č. 44 s prílohami, Zmluva o poskytnutí dotácie, Zúčtovanie dotácie poskytnutej podľa VZN č. 44 na rok 2014 s prílohami u prijímateľov pomoci : Športový klub mesta Stará Ľubovňa – šachový oddiel, IČO:31948111, Volejbalový klub mesta Stará Ľubovňa, IČO:37884760, OZ AMOS:IČO 37937448, Mestský futbalový klub Stará Ľubovňa, IČO : 42230977, Stolnotenisový klub, IČO : 42227780, OZ AMOS, IČO 37937448, SCK Pieniny, IČO : 37939211, Draganna reklamná agentúra, IČO : 44189885, Junošport club Stará Ľubovňa, IČO : 42084709, Združenie kresťanských seniorov klub 7-11 Stará Ľubovňa, IČO : 3174574107, Únia žien Slovenska, okresná organizácia, Stará Ľubovňa, IČO : 00417459, Jednota dôchodcov Slovenska, Stará Ľubovňa, IČO : 00897019716, JUNO šport club, IČO : 42084709, Dobrovoľný hasičský zbor, IČO : 0001774746101; Slovenský zväz protifašistických bojovníkov, IČO: 00470376, SRRZ pri Materskej škole, IČO : 17319617/ 1299, Občianské združenie Oppidum, IČO:42081092, Centrum voľného času, IČO:2020725971, OZ Turtles, IČO: 42341841, Školský športový klub BASKET Stará Ľubovňa, IČO: 2022959103, Český spolok v Starej Ľubovni, IČO:2023414327, Ľubovnianske múzeum – hrad v Starej Ľubovni, IČO 37781235,*

Kontrolovaný subjekt podľa ustanovenia § 15 ods. 1 zákona č. č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov bol oprávnený predložiť v lehote do 9.11.2015, písomné námietky ku kontrolným zisteniam, ktoré doručil kontrolnému orgánu 16.11.2015. V súlade s doručením podaním „Reakcia na prerokovanie správy o výsledku následnej finančnej kontroly č. 4/2015“ zo dňa 13.11.2015, bola spracovaná odpoveď „Vyjadrenie k zisteniam následnej finančnej kontroly\_oznámenie“ zo dňa 25.11.2015, doručená dňa 25.11.2015.

Odporúčania pre prax a rokovanie mestského zastupiteľstva :

* upraviť VZN podľa požiadaviek a potrieb (napr, peňažná alebo nepeňažná spoluúčasť a forma preukazovania, spôsob preukazovania propagácie mesta ako poskytovateľa pomoci, preukazovanie oprávnenosti žiadateľa\_organizácie, poskytovanie dotácie hotovostným spôsobom a pod. ,
* stanoviť formu (určiť zmluvný vzťah) a spôsob predkladania žiadostí, poskytovania na základe zmluvy a zúčtovania dotácií u organizácií, ktorých zriaďovateľom je mesto\_poskytovanie dotácií vo verejnom záujme,
* stanoviť zodpovednosť jednotlivých oddelení za vecnú\_administratívnu, formálnu, obsahovú a predbežnú finančnú kontrolu žiadostí o dotácie a zúčtovanie dotácie.

Správa o výsledku následnej finančnej kontroly bola vypracovaná v Starej Ľubovni, dňa 25.11.2015.

S obsahom správy o výsledku následnej finančnej kontroly bol oboznámený PhDr. Ľuboš Tomko, primátor mesta Stará Ľubovňa, Ing. Aleš Solár, prednosta mestského úradu.

Na základe Správy o výsledku následnej finančnej kontroly č. 4/2015 (1894/7232/2015/SidJ) zo dňa 25.11.2015 sa ukladá povinnosť kontrolovanému subjektu podľa ustanovenia § 22, ods. 3 písm. c) zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov:

1. určiť osobu zodpovednú za zistené nedostatky s uplatnením právnej zodpovednosti v lehote do 10.12.2015,
2. prijať konkrétne písomné opatrenia na odstránenie zistených nedostatkov a ich príčin v lehote do 10.12.2015,
3. písomne predložiť orgánu kontroly prijaté opatrenia v lehote do 10.12.2015,
4. predložiť orgánu kontroly písomnú správu o splnení prijatých opatrení a uplatnení právnej zodpovednosti v lehote do 10.12.2015.

Podľa ustanovenia § 22 ods. 1 zákona č. 502/2001 Z. z. bola kontrola skončená v deň prerokovania správy o výsledku následnej finančnej kontroly.

**ZÁVER**

Vlastný kontrolný proces v územnej samospráve je neoddeliteľnou súčasťou systému riadenia samosprávy a jeho hospodárenia s verejnými prostriedkami, kde plní funkcie spätnej väzby. Účinná a cieľavedome uplatňovaná kontrola prispieva k neustálemu skvalitňovaniu riadiaceho procesu. Kompetencie pri výkone kontroly sú upravené zákonom č. 369/1990 Zb. o obecnom zriadení a zákonom č. 502/2001 Z. z. o finančnej kontrole a vnútornom audite v znení neskorších predpisov. Avšak zo strany hlavného kontrolóra nie je možné prijímať opatrenia na odstránenie nedostatkov zistených kontrolou a ani vyvodzovať zodpovednosť osôb za zistené nedostatky. Toto je úlohou štatutárnych orgánov kontrolovaných subjektov a tie sú zodpovedné za účinnú realizáciu a odstránenie zistených nedostatkov, ako aj uplatnenie primeraných a účinných sankcií voči zodpovedným zamestnancom.

V Starej Ľubovni, dňa 25.11.2015