

**MESTSKÝ ÚRAD STARÁ ĽUBOVŇA**

**Obchodná ul. č. 1, 064 01 Stará Ľubovňa**

**VEC:**

**Doplnenie vyhodnotenia pripomienok\_k VZN č. 60 o zákaze prevádzkovania niektorých hazardných hier na území mesta Stará Ľubovňa**

**III.**

**Dňa 04.12.2015 boli podateľňou MsÚ doručené pripomienky p. Petra Virostka, trvale bytom Námestie sv. Mikuláša č. 16, Stará Ľubovňa**

1. Menovaný navrhovateľ pripomienok uvádza, že petícia nespĺňa podmienky zákona č. 171/2005 Z.z. o hazardných hrách, a to konkrétne § 10 ods. 6 ,,všeobecne záväzné nariadenie podľa odseku 5 písm. d) môže obec vydať, ak sa obyvatelia obce petíciou sťažujú, že sa v obci narúša verejný poriadok v súvislosti s hraním hazardných hier, pričom takúto petíciu musí podporiť najmenej 30 % obyvateľov obce, ktorí dovŕšili 18 rokov veku.

* Mesto Stará Ľubovňa eviduje v počte 7 výjazdov MsP v roku 2015 v spojitosti s rušením verejného poriadku k herniam, o čom sú aj záznamy zo služby mestskej polície.
* Dňa 24.11.2015 bola Mestom Stará Ľubovňa prijatá petícia s textom ***,,My, dolu podpísaní obyvatelia mesta Stará Ľubovňa, ktorí dosiahli 18 rokov veku, vzhľadom na to, že v súvislosti s hraním hazardných hier dochádza na území mesta Stará Ľubovňa k narušovaniu verejného, prostredníctvom tejto petície žiadame Mestské zastupiteľstvo Mesta Stará Ľubovňa, aby prijalo všeobecne záväzné nariadenie, kde bude ustanovené, že nie je možné prevádzkovať na celom území mesta Stará Ľubovňa hazardné hry podľa § 3 ods. 2 písm. b), d), e) a i) zákona č. 171/2005 Z.z. o hazardných hrách.***
* Táto petícia bola podporená viac ako 30% obyvateľov mesta Stará Ľubovňa, ktorí v petícii svojím podpisom potvrdili, že v súvislosti s hraním hazardných hier dochádza na území mesta Stará Ľubovňa k narušovaniu verejného poriadku, čo znamená, že 30% obyvateľov Starej Ľubovne tvrdí, že v súvislosti s hraním hazardných hier dochádza na území mesta Stará Ľubovňa k narušovaniu verejného poriadku.

1. Navrhovateľ pripomienok Peter Virostko poukazuje na neposkytnutie informácie, ktorú zaslal na Mesto Stará Ľubovňa dňa 01.12.2015, v tejto žiadosti žiadalo zaslať informácie ako a kto overoval petíciu, či pred začatím petície v skutočnosti k narúšaniu verejného poriadku v obci dochádzalo a ako bola táto skutočnosť preukázaná.

* Mesto žiadosti vyhovelo v zákonnej lehote a to do 8 pracovných dní, žiadosť bola spoločnosti zaslaná mailom a poštou dňa 09.12.2015 (to je 6 pracovný deň od podania žiadosti)
* Mesto požadovanú informáciu v plnom rozsahu sprístupnilo v zákonom stanovenej lehote

1. Navrhovateľ poukazuje na to, že návrh VZN č. 60 nie je v bode programu ako samostatný bod, a má za to že je to netransparentný postup.

* Návrh VZN č. 60 je v programe MsZ dňa 10.12.2015 ako bod č. 9 (viď program MsZ <http://www.staralubovna.sk/resources/File/program-10-12-2015.pdf>)

***Navrhovateľ pripomienok navrhuje:***

1. aby poslanci MsZ na svojom zasadnutí konanom dňa 10.12.2015 prijali uznesenie, že návrh VZN č. 60 neschvaľujú.

V Starej Ľubovni, dňa 10.12.2015

**Ing. Aleš Solár**

**prednosta MsÚ**